laion/Wikipedia-Exotic huggingface dataset:
איג'יפטאייר

איג'יפטאייר (בערבית: مصر للطيران [תעתיק מדויק: מצר ללטיראן]; באנגלית Egyptair) היא חברת התעופה הלאומית של מצרים וחברת התעופה הגדולה במדינה. איג'יפטאייר הוקמה ב-7 ביוני 1932 בשם מִצְר אייר והחלה לפעול באופן רשמי ביולי 1933 בקו קהיר-אלכסנדריה. בשנת 1971 קיבלה החברה את שמה הנוכחי. הלוגו של חברת התעופה הוא דמותו של הורוס, אל השמים במיתולוגיה המצרית העתיקה, אשר תואר בדרך כלל כבז או איש עם ראש של בז. החברה נוסדה ב-7 במאי 1932 והחלה את פעילותה באוגוסט 1933 בטיסות בקו קהיר-אלכסנדריה. היא הייתה החברה הבינלאומית הראשונה שנחתה בשדה התעופה וילהלמה. חברת התעופה חגגה את שנתה ה-75 בשנת 2007, וב-11 ביולי 2008 היא הצטרפה לברית חברות התעופה סטאר אלייאנס. באותה הזדמנות החליפה החברה את סמלה וקבעה עיצוב חדש למטוסיה. ב-19 במאי 2016 התרסק מטוס איירבוס A320 של החברה, שהיה בטיסה 804 מנמל התעופה שארל דה גול שבפריז אל נמל התעופה קהיר, לאחר כניסתו אל התחום האווירי של מצרים מעל הים התיכון. ב-4 בנובמבר 2019 המזגה חברת הבת איג'יפטאייר אקספרס אל החברה, ומטוסיה נמכרו. מטוסי האיירבוס A220-300 שהיו ממוענים אל חברת הבת, נמסרו לאיג'יפטאייר. ב-3 באוקטובר 2021 החלה איג'יפטאייר להפעיל טיסות מקהיר לתל אביב במקום אייר סיני. החברה מפעילה 4 טיסות שבועיות בין נמל התעופה הבינלאומי של קהיר לנמל התעופה בן-גוריון. הטיסות מופעלות במטוסי האיירבוס צרי הגוף של החברה. זהו הקו הקצר ביותר של החברה, כ-400 קילומטרים בקו אווירי. אורך הטיסה הוא שעה ו-25 דקות. כאשר נתיב הטיסה עוקף את רצועת עזה ומגיע למצרים מכיוון הים, במסלול המאפשר מבט על הדלתא של הנילוס, הנושקת אל תוך הים ויוצרת מארג של תעלות, שטחי חקלאות וכפרי בוץ. צי המטוסים של החברה נכון לדצמבר 2020: אייר סיני מדיה וקבצים בנושא איג'יפטאייר בוויקישיתוף אתר האינטרנט הרשמי של איג'יפטאייר איג'יפטאייר, ברשת החברתית פייסבוק איג'יפטאייר, ברשת החברתית אקס (טוויטר) איג'יפטאייר, ברשת החברתית אינסטגרם איג'יפטאייר, ברשת החברתית LinkedIn איג'יפטאייר, סרטונים בערוץ היוטיוב רמי נוידרפר, 'השקף על ארצך מאווירון': הטיסות המסחריות הראשונות בארץ ישראל, בבלוג "עונג שבת", 31 באוגוסט 2018 אסף זלצר, בשערי מדינה, אלבום לתולדות נמל התעופה, הוצאת יד בן צבי, 2011, עמ' 30 דניאל סלאמה, לראשונה: מטוס איג'יפטאייר נחת בנתב"ג בטיסה סדירה, באתר ynet, 3 באוקטובר 2021 פרטי צי המטוסים של איג'יפטאייר, באתר airfleets.net (באנגלית) ערך זה הוא קצרמר בנושא חברות תעופה ובנושא מצרים. אתם מוזמנים לתרום לוויקיפדיה ולהרחיב אותו.
אלונגציה (אסטרונומיה)

אֵלונגַציה היא מונח באסטרונומיה המבטא את המרחק הזוויתי שבין השמש לכוכב לכת. עבור צופה מכדור הארץ, כוכב חמה ונוגה הם כוכבי לכת פנימיים, ולכן היטל מסלולם על שמי הלילה שונה בצורה משמעותית מזה של כוכבי הלכת החיצוניים. ההבדל בתנועה של כוכב חמה ונוגה מתבטא בכך שכאשר מסלולם מביא אותם מן הצד המרוחק של השמש (לאחר התקבצות עליונה) לעבר כדור הארץ, זווית האלונגציה שלהם תגדל, מכיוון שהמרחק הזוויתי שלהם מהשמש יגדל. כאשר כוכב חמה ונוגה יתקרבו אל כדור הארץ במידה רבה, זווית האלונגציה שלהם תקטן עד שהם יעברו בין כדור הארץ והשמש (התקבצות תחתונה). מסיבה זו, נהוג לכנות את נוגה ואת כוכב חמה "כוכב ערב" או "כוכב בוקר" בהתאם למיקומם ביחס לשמש. המרחק הזוויתי המרבי אליו כוכב לכת פנימי מסוגל להגיע נקרא "אלונגציה מרבית". עבור "כוכב בוקר" זו היא אלונגציה מערבית מרבית ועבור "כוכב ערב" אלונגציה מזרחית מרבית; זאת משום שבזמנים אלו המרחק הזוויתי של כוכב הלכת מן השמש הוא הגדול ביותר לכיוון מערב או מזרח. האלונגציה המרבית של כוכב חמה היא של 18–28 מעלות, ושל נוגה 45–47 מעלות. מנעד זה נוצר מכיוון שבהתאם לחוקי קפלר, מסלולי כוכבי הלכת הם אליפטיים ולא מעגליים וכן משום שמסלולם נטוי מעט ביחס למישור המילקה. זווית האלונגציה של כוכבי לכת חיצוניים גדלה לאחר הופעתם מאחורי הצד המרוחק של השמש כ"כוכבי בוקר". בגלל תנועתו של כדור הארץ סביב השמש כוכבי הלכת החיצוניים יזרחו מידי בוקר בשעה יותר מוקדמת בדומה לכוכבי השבת אף על פי שתנועתם סביב השמש תגרום להם לנוע מזרחה. זווית האלונגציה תגדל עד שכוכב הלכת יחל בתנועה אחורית, זמן מה לאחר מכן יתרחש ניגוד וזווית האלונגציה תתקרב ל־180° בשלב זה כדור הארץ נמצא בהתקבצות תחתונה ביחס לאותו כוכב לכת. מכיוון שכוכבי הלכת אינם נמצאים על אותו מישור בדיוק מוחלט אלא רק בקירוב, בעת ניגוד, זווית האלונגציה רק תתקרב ל־180°. יגאל פת-אל – אסטרונומיה – מדריך להכרת השמים, הוצאת קוסמוס (1998). מדיה וקבצים בנושא אלונגציה בוויקישיתוף אלונגציה, באתר אנציקלופדיה בריטניקה (באנגלית)
אלונגציה

האם התכוונתם ל... אלונגציה (אסטרונומיה) בביולוגיה - אחד משלבי תהליך השעתוק הלוגנציה – תגובה כימית של סיפוח הלוגן
התאחדות חברות התעופה הערביות

התאחדות חברות התעופה הערביות (בערבית: الاتحاد العربي للنقل الجوي; באנגלית: Arab Air Carriers Organization או AACO) היא ברית חברות תעופה, התאחדות אזורית של חברות תעופה ערביות שהוקמה על ידי הליגה הערבית בשנת 1965 ומרכזה בביירות. החברות בהתאחדות איננה חובה, אך היא פתוחה בפני כל חברת תעופה שמרכזה באחת מהמדינות החברות בליגה. בשנת 2024 היו 37 חברות תעופה מ־19 מדינות בצפון אפריקה והמזרח התיכון אשר היו חברות בהתאחדות. המדינות הן איחוד האמירויות הערביות, אלג'יריה, בחריין, הרשות הפלסטינית, ירדן, כווית, לבנון, לוב, מאוריטניה, מצרים, מרוקו, סודאן, סוריה, עומאן, עיראק, ערב הסעודית, קטר, תוניסיה ותימן. חברי AACO מציעים ביחד 3,900 טיסות יומיות ל־430 שדות תעופה ב־122 מדינות. בשנת 2017 עקב הסכסוכים עם המדינות הסוניות וקטר הוציאו את קטר איירווייז מההתאחדות. להלן חברות התעופה (שנת ההצטרפות ל־AACO): קבוצת התעופה הבין-לאומית (2012) מלזיה איירליינס (Oneworld) (2022) פגאסוס איירליינס (2022) טורקיש איירליינס (סטאר אלייאנס) (2011) מטרותיה של ההתאחדות הן לקדם את שיתוף פעולה בין החברות בה ולשפר את תקני הבטיחות והשירות שלהן. עוד עוסקת ההתאחדות, בין היתר, בשיתוף פעולה עם מערכות ההזמנה והמכירה העולמיות כמו גלילאו ואמדאוס, בשיתוף פעולה בין החברות בנמלי תעופה שונים וברכישה משותפת של דלק. להתאחדות מרכז הכשרה שהוקם בשנת 1996 והשוכן בעמאן, ובנוסף היא מקיימת השתלמויות גם בביירות ובקהיר. יוזמה נוספת של ההתאחדות כללה את הקמתה של ברית חברות תעופה ערביות בשם "ערבסק" (Arabesk Airline Alliance) בשנת 2006. בברית היו חברות תשע חברות תעופה שפעלו בתיאום ובשיתוף פעולה כמקובל בבריתות דומות. המיזם נמשך עד סוף העשור. התאחדות חברות התעופה הערביות פועלת בתיאום עם יאט"א והארגון הבינלאומי לתעופה אזרחית של האומות המאוחדות. מדיה וקבצים בנושא התאחדות חברות התעופה הערביות בוויקישיתוף אתר האינטרנט הרשמי של התאחדות חברות התעופה הערביות רשימת החברות וקישורים לאתרי הבית שלהן AACO, About Us, What we Do
גיגית

גִּיגִית (המכונה גם פַּיְלָה) היא קערה גדולה, בעלת תחתית שטוחה ושתי ידיות מצדדיה להרמה ולתליה, עשויה מעץ, פח מגולוון או פלסטיק. בשנים עברו הייתה הגיגית כלי הכרחי בכל משק בית, להשריית כבסים, לכביסה, לרחיצת ילדים ולשימושים אחרים, לפי הצורך, ובכל גזוזטרת מטבח הייתה תלויה גיגית פח על וו ברזל. בעונת הקיץ הייתה הגיגית נודדת החוצה, אל רחובות הערים, כבישי הארץ וחופי הרחצה, מלאה חתיכות קרח וביניהן פירות צבר או בקבוקי משקה קל למכירה. במרפסות גדולות או על גגות שטוחים השתמשו בה לגידול פרחים או ירקות, מבשרות האדניות ועציצי הפלסטיק הגדולים, שעוד לא הופיעו בשנים ההן. בבתים ללא אמבטיה ומקלחת וללא דוד חימום חשמלי או מוסק בתנור עצים, שימשה הגיגית לרחצה במטבח, במים שחוממו בקומקום על הכירה. בימי שמש אפשר היה להעמיד אותה במרפסת או בחצר ולחמם את המים באנרגיה סולארית זולה, לפני היות דוד השמש והקולטים. במשך השנים פחת הצורך בגיגית, ככל שרבו מכונות הכביסה בבתים ובמכבסות נותנות שירות וככל שחדר רחצה מצויד בדוד חשמלי ובמקרים רבים גם בדוד שמש היה לחלק בלתי נפרד מכל דירת מגורים. קערות פלסטיק בגדלים שונים החליפו את גיגיות הפח ואמבטיות פלסטיות החליפו את אמבטיות הפח לתינוקות. במשך שנים עוד נראו גיגיות פח תלויות במרפסות בתים ישנים, אך גם הן התמעט והלכו, עם חילופי הדיירים. כינויה המקובל של הגיגית – "פיילה" נגזר מ"פיילי" המוזכר במשנה "היה מביא פיילי של חרס חדשה" (מסכת סוטה, פרק ב משנה ב), וכמו כן הוא מופיע במערכון הידוע של הגשש החיוור על "הקפטריה בטבריה", שם מוריד מטוס מיוחד עם דוד מים צינור גומי (מאלומיניום) אמריקאי ישר אל הצנטרום של הפיילה. כך עשו כביסה פעם, סרטון בערוץ "Yosi Keinan", באתר יוטיוב (אורך: 03:15), סרטון המדגים כביסה של פעם: הדלקת פרימוס והנחתו תחת הדוד, כביסה בגיגית, קרש כביסה, כחול כביסה, גיהוץ במגהץ פחמים. פַּיְלָה, באתר האקדמיה ללשון העברית
ילוסטון (נהר)

הנהר ילוסטון הוא יובל של נהר המיזורי הזורם במערב ארצות הברית. אורכו 1,080 ק"מ. הנהר ויובליו מנקזים אגן נרחב, מהרי הרוקי הסמוכים לפארק הלאומי ילוסטון עד הרמות של המישורים הגדולים בדרום מונטנה ובצפון ויומינג. הנהר נובע במחוז פארק, שבצפון מערב ויומינג, בסמוך לקו פרשת המים של אמריקה החוצה את אמריקה הצפונית מצפון לדרום. הנהר זורם צפונה לתוך הפארק הלאומי ילוסטון ונשפך לאגם ילוסטון. משם הוא נופל דרך מפלי ילוסטון אל הקניון הגדול של ילוסטון. לאחר מכן הוא חוצה את הקניון השחור של ילוסטון ופונה צפונה לתוככי עמק פרדייז שבמונטנה, בין רכס גאלאטין לרכס אבסרוקה. ליד העיר קולומבוס נשפך לנהר נהר הסטילווטר. ליד העיר ליווינגסטון שב הנהר ופונה מזרחה לעבר צפון המישורים הגדולים, לאחר העיר בילינגס. מזרחית לבילינגס מתאחד הנהר עם הנהר ביגהורן. הנהר המאוחד מתאחד בהמשך עם הנהר טונג (Tongue), בסמוך למיילס סיטי ולאחר מכן הם מתאחדים עם הנהר פאודר (Powder) במזרח מונטנה. הנהר נשפך לאגם סקאקאווה (Sakakawea), מאגר מים ענק המזין את נהר המיזורי. הנהר נחקר לראשונה ב-1806 על ידי ויליאם קלארק בעת חזרתו ממסעו המפורסם עם מריווד'ר לואיס. פלג של הנהר אף נקרא על שמו. בעבר שימש ילוסטון נתיב תחבורה ראשי עבור האינדיאנים ילידי היבשת. לאחר מכן, במהלך המאה התשע עשרה השתמשו בו רבות המתיישבים הלבנים. כיום משמש הנהר את תושבי מונטנה להשקאה ולדיג, עקב היותו אחד מבתי הגידול הגדולים ביותר לדגי טרוטה. מדיה וקבצים בנושא ילוסטון בוויקישיתוף ילוסטון, באתר אנציקלופדיה בריטניקה (באנגלית)
לימפופו

לימפופו הוא נהר הזורם במרכז דרום אפריקה. הנהר זורם בכיוון כללי מזרח ונשפך לאוקיינוס ההודי. אורכו של הנהר כ-1,750 קילומטר והוא הנהר השני באורכו באפריקה מבין הנהרות הנשפכים לאוקיינוס ההודי (הארוך ביותר הוא נהר הזמבזי). שטח אגן הניקוז של הלימפופו כ- 415,000 קמ"ר והספיקה הממוצעת כ-174 מ"ק לשנייה. מסלול הנהר מתווה קשת גדולה - בתחילתו מתפתל הנהר בכיוון צפון מזרח, בהמשך פונה מזרחה ולבסוף זורם לדרום מזרח. לאורך הנהר קיימים מספר אשדות. לאורך כ-640 ק"מ מהווה הלימפופו את הגבול המדיני בין דרום אפריקה ובוצואנה, ובהמשך בין דרום אפריקה לזימבאבווה. הנהר נשפך לאוקיינוס ההודי בתחומי מוזמביק, וחוצה את חלקה הדרומי של המדינה. בסמוך לשפכו נמצאת עיר הנמל שי-שי. היובל העיקרי של הלימפופו הוא נהר אוליפנטס. יובלים נוספים כוללים את נהר שָשֵה, מֵזִינגוָאנֶה ומוֵונזִי. הפארק הלאומי לימפופו מדיה וקבצים בנושא לימפופו בוויקישיתוף לימפופו, באתר אנציקלופדיה בריטניקה (באנגלית) ערך זה הוא קצרמר בנושא נהרות ונחלים ובנושא גאוגרפיה של אפריקה. אתם מוזמנים לתרום לוויקיפדיה ולהרחיב אותו.
ג'ון ד. רוקפלר, הבן

ג'ון דייוויסון רוקפלר, הבן (באנגלית: John Davison Rockefeller, Jr; ‏29 בינואר 1874 - 11 במאי 1960) היה פילנתרופ ידוע, ובן למשפחת רוקפלר הידועה. הוא היה ילדו החמישי ובנו היחיד של המיליארדר והתעשיין ג'ון ד. רוקפלר ואב לחמישה, ביניהם סגן נשיא ארצות הברית ומושל ניו יורק, נלסון רוקפלר. בביוגרפיות, הוא נודע כג'ון רוקפלר "הבן", כדי להבדילו מאביו שנודע כג'ון רוקפלר "האב". רוקפלר נולד בקליבלנד, אוהיו. הוא היה בנו של ג'ון ד. רוקפלר, אחד האנשים העשירים בזמנו. הוא למד באוניברסיטת בראון, וזמן קצר לאחר מכן הצטרף לעסקיו של אביו. בזמן השפל הגדול הוא בנה את מרכז רוקפלר, צעד שנעשה כדי להופכו לבעל המשרדים הגדול ביותר בניו יורק. רוקפלר היה איש עסקים, אך הוא נודע בשל היותו נדבן. עם שאר חברי משפחתו הוא ייסד את קרן רוקפלר ואת אוניברסיטת רוקפלר ותרם למספר רב של מטרות בארצות הברית והעולם כולו מעל 537 מיליון דולר. רוקפלר התעניין מאוד בהגנת הסביבה. הוא רכש אדמות רבות ומסר אותן לרשות הגנים הלאומיים של ארצות הברית. רוקפלר הבן תרם לשיקום מבנים היסטוריים בצרפת, מימן את החפירות בלוקסור, ונידב סכום עבור חפירות בתל מגידו שהחלו בשנת 1925. בשנת 1927 הוא תרם שני מיליון דולר לשם הקמתו של מוזיאון לעתיקות ארץ-ישראל ומקום מושב למחלקת העתיקות המנדטורית. מוזיאון רוקפלר הוקם בירושלים בעלות של מיליון דולר, ואילו המיליון השני הופקד בבנק ומפירותיו הופעלה מחלקת העתיקות של ממשלת המנדט הבריטי. מדיה וקבצים בנושא ג'ון ד. רוקפלר, הבן בוויקישיתוף ״ארוחה בשחקים״ - פרק על רוקפלר בהסכת ״עושים מינהר״ ג'ון ד. רוקפלר, הבן, באתר אנציקלופדיה בריטניקה (באנגלית) כתבי ג'ון ד. רוקפלר, הבן בפרויקט גוטנברג (באנגלית) ג'ון ד. רוקפלר, הבן, באתר "Find a Grave" (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
חבורה

האם התכוונתם ל... חבורה (מבנה אלגברי) – מבנה אלגברי חבורה (גאולוגיה) – רצף של שכבות סלעים בעלות מכנה משותף חבורה (רפואה) – כהות בעור כתוצאה מחבלה בו חבורה - קבוצת אנשים חבורה (תורנית) – מערכה לימודית בגמרא המבארת נושא בסוגיא. חבורה (חסידות) – ארגון חסידי המיועד בדרך כלל לבחורים.
צ'ארלס לי

האם התכוונתם ל... צ'ארלס לי (כדורסלן) – כדורסלן עבר אמריקני ששיחק בעמדת הקלע ובעמדת הרכז צ'ארלס לי (התובע הכללי) – עורך דין אמריקני שכיהן בתפקיד התובע הכללי של ארצות הברית צ'ארלס לי (גנרל) – איש צבא בריטי, ולאחר מכן איש צבא אמריקאי, ממקימי הצבא הקונטיננטלי במלחמת העצמאות של ארצות הברית
המועצה הכלכלית-חברתית של האומות המאוחדות

המועצה הכלכלית-חברתית של האומות המאוחדות (באנגלית: United Nations Economic and Social Council) היא אחד מששת הארגונים של ארגון האומות המאוחדות. היא לוקחת חלק מרכזי בפעילות האו"ם בתחומי החברה והכלכלה. תפקידה הוא לדון בנושאים הקשורים לתחום הכלכלי-חברתי אך החלטותיה אינן מחייבות את המדינות השונות. במועצה 54 חברות מדינות הנבחרות לקדנציות של שלוש שנים בבחירות בעצרת הכללית של האו"ם. לפי סעיף 62 למגילת האומות המאוחדות, תפקידה של המועצה הכלכלית-חברתית הוא ליזום ולבצע מחקרים שונים ולהעבירם כהמלצה לאספה הכלכלית של האו"ם, למדינות החברות ולגופים אחרים של האו"ם עוסקים בנושא מסוים. המועצה גם רשאית לחבר טיוטת אמנות ולהגישן לאספה הכללית. למועצה מספר גופי משנה: תשע ועדות משנה (ביניהן ועדות לסטטיסטיקה, למעמד האישה ולזכויות אדם), חמש ועדות אזוריות (לאירופה, אסיה והאוקיינוס השקט, מערב אסיה, אפריקה, אמריקה הלטינית והקריבים) ומספר גופים מומחים כגון: ועדה לענייני סחר בינלאומי, ועדה לאנרגיה מתחדשת, ועדה להתיישבות אנושית וכו'). כמו כן מפעילה המועצה מספר תוכניות (למשל התוכנית למלחמה בסמים, תוכנית לאיכות הסביבה). המועצה אף הקימה מספר מוסדות חשובים כגון הנציב העליון של האו"ם לענייני פליטים או כינוס האו"ם למסחר ופיתוח. כוחה של המועצה הוא בהקמת מוסדות וגופים שונים בתחומי הכלכלה, החברה, זכויות האדם, הבריאות וכו'. הקמת גופים אלו מקדמת את הטיפול בבעיות בתחומים הללו ומאפשרת את פתרונן או הקלתן באופן ממוקד ונמרץ יותר מאשר טרם הוקם הגוף. בשנת 2021, ישראל נבחרה לראשונה למועצה. מדיה וקבצים בנושא המועצה הכלכלית-חברתית של האומות המאוחדות בוויקישיתוף אתר האינטרנט הרשמי של המועצה הכלכלית-חברתית של האומות המאוחדות (באנגלית) אתר האינטרנט הרשמי של המועצה הכלכלית-חברתית של האומות המאוחדות (בסינית) אתר האינטרנט הרשמי של המועצה הכלכלית-חברתית של האומות המאוחדות (בצרפתית) אתר האינטרנט הרשמי של המועצה הכלכלית-חברתית של האומות המאוחדות (בספרדית) אתר האינטרנט הרשמי של המועצה הכלכלית-חברתית של האומות המאוחדות (ברוסית) אתר האינטרנט הרשמי של המועצה הכלכלית-חברתית של האומות המאוחדות (בערבית) המועצה הכלכלית-חברתית של האומות המאוחדות, באתר אנציקלופדיה בריטניקה (באנגלית) ערך זה הוא קצרמר בנושא האומות המאוחדות. אתם מוזמנים לתרום לוויקיפדיה ולהרחיב אותו.
מועצת הנאמנות של האומות המאוחדות

מועצת הנאמנות של האומות המאוחדות היא אחת מששת הארגונים של ארגון האומות המאוחדות. בראשיתה הוקמה המועצה כיורשת של חבר הלאומים ומשטר המנדטים שלו. המועצה הוקמה כדי לטפל בשטחים שנותרו לאחר מלחמת העולם השנייה במצב כאוטי. אזורים אלו, שנקרעו ממדינות אויב, שהפכו לשטחי מנדט של האו"ם, או שביקשו את חסות האו"ם ביוזמתן, היו מצויים בפיקוח המועצה. לאחר שפלאו, שטח הנאמנות האחרון, הפכה למדינה עצמאית ב-1 באוקטובר 1994, הוחלט על הפסקת עבודת המועצה מה-1 בנובמבר של אותה שנה. היסטורית טיפלה המועצה ב-11 שטחי חסות: 7 באפריקה ו-4 באוקיאניה. 10 מתוכם היו שטחי מנדט של חבר הלאומים, ורק שטח חסות אחד - סומלילנד האיטלקית (וזאת למרות המטרה היומרנית לטפל ב"שטחים" שנותרו לאחר מלחמת העולם). המועצה מהווה אחד הארגונים הבסיסיים ביותר של ארגון האומות המאוחדות. ככזו, קיפאונה מזה כמעט שלושים שנים, יוצר תמהון ומעלה ספקות לגבי הצורך בהמשך קיומה. למועצה נשיא (צרפתי) וסגן נשיא (בריטי) המשתתפים מעת לעת בדיונים שונים של האו"ם כנשיאי ארגונים בסיסיים. בשנים האחרונות הועלו הצעות להקנות תפקיד חדש למועצה ולהשיב אליה את המעש - להטיל עליה את האחריות לטריטוריות שמטבען אין עליהן ריבונות או שהריבונות עליהן מוטלת בספק, דוגמת הים, הירח, ביר טוויל, החלל ויבשת אנטארקטיקה. מדיה וקבצים בנושא מועצת הנאמנות של האומות המאוחדות בוויקישיתוף אתר האינטרנט הרשמי של מועצת הנאמנות של האומות המאוחדות (באנגלית) topic/trusteeship-system מועצת הנאמנות של האומות המאוחדות, באתר אנציקלופדיה בריטניקה (באנגלית) ערך זה הוא קצרמר בנושא האומות המאוחדות. אתם מוזמנים לתרום לוויקיפדיה ולהרחיב אותו.
מחנה פליטים

מחנה פליטים הוא מחנה זמני שנבנה על ידי ממשלות, האו"ם, ארגונים בינלאומיים כמו הצלב האדום או ארגונים לא ממשלתיים ומטרתו לשכן פליטים. מחנה פליטים יכול להכיל מאות אלפים ואף מיליוני אנשים. כיוון שמחנות פליטים מוקמים, בדרך כלל, באופן מאולתר במצבים בהם נמנע מן הפליטים לחזור לבתיהם ומתוכננים לספק רק את הצרכים הפיזיולוגים הבסיסיים, הם חשופים יותר להיווצרות משברים הומניטריים. חלק מהמחנות סובלים מתנאי הגיינה וסניטציה נחותים, וחלקם, כגון עין אלחלוה בלבנון, מתפקדים כמחנות זמניים אך קיימים עשרות שנים, דבר היוצר השלכות חמורות על זכויות האדם של שוכניהם. הפליטים עלולים להישאר במחנה, ולקבל מזון לשעת חירום ועזרה רפואית, עד שחזרתם לביתם בטוחה. במקרים מסוימים, גם לאחר מספר שנים, חזרתם עדיין בעייתית והם נשלחים למדינות עולם שלישי, רחוק מהגבול אותו חצו. במחנות פליטים נמצאים פעמים רבות מקומות מגורים, כמו אוהלים או מבנים ארעיים אחרים, אמצעים להיגיינה אישית (מקלחות ובתי שימוש), אספקה רפואית וציוד תקשורת (לדוגמה מכשיר רדיו). 17 מדינות (אוסטרליה, בנין, ברזיל, בורקינה פאסו, קנדה, צ'ילה, דנמרק, פינלנד, איסלנד, אירלנד, מקסיקו, הולנד, ניו זילנד, נורווגיה, שוודיה, בריטניה וארצות הברית) מכניסות לשעריהן, באופן קבוע מכסה של פליטים מהמחנות. מחנות פליטים משכנים בדרך כלל אנשים שברחו עקב מלחמה, ובאמת בשנים האחרונות רוב מכסות הפליטים מולאו באנשים מאיראן, אפגניסטן, עיראק, לוב, סומליה, סודאן ויוגוסלביה שסבלו ממלחמות ומהפכות. ישראל נתנה מקלט לפליטים מספר פעמים בתולדותיה. לדוגמה, קליטת פליטי וייטנאם בישראל: בשנת 1977, זמן קצר אחרי שנבחר לתפקיד ראש הממשלה, נתן מנחם בגין מקלט מדיני ואזרחות ל-179 פליטים שברחו מווייטנאם בסירות ונסחפו לחוף הפיליפינים, שם לא הותר להם לנחות. במאי 2000, לאחר נסיגת צה"ל מלבנון, נתנה ישראל מקלט מדיני לחיילי צד"ל אשר חששו מטבח שיעשה בהם על ידי החזבאללה ותומכיהם. בשנת 2006 הסתננו לשטח מדינת ישראל 712 פליטים מחבל דארפור בסודאן, הסובל מרצח עם. כיוון שסודאן הנה מדינה עוינת, לא ניתן היה להעניק להם מעמד של פליטים, ונקבעה להם חלופת מעצר, על-פי רוב שהייה ועבודה בקיבוצים או בבתי-מלון. חלקם נכלאו במתקני השב"ס. לפי נתוני משרד הפנים בין השנים 2006–2011 הסתננו למדינת ישראל כ-30,000 פליטים מאפריקה, דרך הגבול הפרוץ עם מצרים. מחנות הפליטים בפרובינציית טינדוף, אלג'יריה מחנה הפליטים בודובורם בגאנה - מאכלס כ-40,000 ליברים מחנות במזרח צ'אד - מאכלסים כ-250,000 מפליטי דארפור. מחנה עין אל-חילווה בדרום לבנון. מחנות הפליטים סברה, שתילה, בורג' אלבראג'נה ושכונת אלפאכהאני שבמערב ביירות מחנה הפליטים ג'בליה מצפון לעזה. פליט מקלט מדיני נציבות האו"ם לפליטים מחנות הפליטים הפלסטינים מסמך של מרכז המחקר והמידע של הכנסת על פליטי דארפור בישראל. מחנות פליטים, דף שער בספרייה הלאומית
התובע הכללי של ארצות הברית

התובע הכללי של ארצות הברית (באנגלית: United States Attorney General) הוא ראש מחלקת המשפטים של ארצות הברית, ואחראי אכיפת החוק הראשי מטעם הממשל הפדרלי של ארצות הברית. התובע הכללי נחשב לעורך הדין הראשי של הממשלה. הוא מכהן בקבינט הנשיאותי, אך הוא חבר הקבינט היחיד שלא מחזיק בתואר "מזכיר". התובע הכללי ממונה לתפקידו על ידי הנשיא, והמינוי צריך לקבל אישור מהסנאט. הנשיא יכול לפטר את התובע הכללי מתפקידו בכל עת; ניתן לכפות על התובע הכללי לעבור שימוע הדחה (Impeachment) בבית הנבחרים ובסנאט בעוון "בגידה, שוחד, עבירות ופשעים חמורים אחרים". משרת התובע הכללי נוצרה על ידי הקונגרס ב-1789. חובותיו המקוריות היו "לתבוע ולנהל את כל התביעות בבית המשפט העליון הנוגעות לארצות הברית, ולתת את עצתו ודעתו בשאלות של חוק כאשר הוא נדרש לעשות כן על ידי נשיא ארצות הברית, או כאשר הוא נדרש לעשות כן על ידי אחד מראשי המחלקות האחרים". רק ב-1870 הוקמה מחלקת המשפטים על מנת לסייע לתובע הכללי במילוי חובותיו. התובע הכללי מופיע בעצמו בפני בית המשפט העליון במקרים בעלי חשיבות רבה. בנסיבות מסוימות פרקליט המדינה של ארצות הברית מופיע בפני בית המשפט על מנת לייצג את הממשלה. התובע הכללי נמצא במקום השביעי ברשימת ממלאי המקום של הנשיא לפי התיקון ה-25. מדיה וקבצים בנושא התובע הכללי של ארצות הברית בוויקישיתוף אתר האינטרנט הרשמי של התובע הכללי של ארצות הברית (באנגלית) ביוגרפיות של התובעים הכלליים באתר מחלקת המשפטים חוק הרשות השופטת - 1789, סעיף 35.
רודולף לומן

רודולף לומן (בהולנדית: Rudolf Loman‏; 14 באוקטובר 1861, אמסטרדם – 4 בנובמבר 1932, אמסטרדם) היה שחמטאי יהודי-הולנדי. לומן חי בלונדון מספר שנים, שם שיחק שחמט נגד אנגלים עשירים, בדומה לתלמידו ההולנדי ז'אק דוידסון, הגם שהיה לו מקצוע נוסף, נגן עוגב. לומן חזר להולנד, שם זכה באליפות הולנד השנייה לשחמט, בשנת 1912, בעיר דלפט. לומן זכה לפני כן במספר אליפויות הולנד בלתי רשמיות, בשנים 1888, 1890, 1891, חלק מקום ראשון בשנת 1893, ניצח בשנת 1894 ו-1897. לומן סיים בתיקו דו-קרב עם פאול לאונהרדט +4 -4 =2 (+ ניצחונות – הפסדים = תוצאות תיקו), הפסיד ליאן אסר +0 -3 =1 בשנת 1913 (פלייאוף של אליפות הולנד השלישית) והפסיד לאדגר קול +1 -2 =2 בלונדון, בשנת 1922. באליפות הולנד בשנת 1926 הגיע לומן למקום השני, אחרי מקס אויבה, מנצח התחרות. סיום משחק בין עמנואל לסקר בלבן מול לומן, לונדון 1910. הלבן נראה זכוי לאור הכתרתו הצפויה של הרגלי ב-ח7. לומן ניסה את מזלו ושיחק 1...צג3+ וכאן טעה לסקר ושיחק 2. מז4 (כנראה ללא מחשבה יתרה, כי מו2 ומתקדם לכוון הצריח השחור זוכה ללא קושי). 2...צג4+ 3. מז5 צח4! 4. מ:ח4 ז5+ 5. מ:ז5 מז7 ועוצר את הרגלי הלבן. שחור זכה במשחק לבסוף. לא קל לראות בעמדת הפתיחה את המסע הזוכה ז5+. מדיה וקבצים בנושא רודולף לומן בוויקישיתוף רודולף לומן, באתר צ'סגיימס (באנגלית) Rotterdam 1888, באתר La grande storia degli Scacchi ערך זה הוא קצרמר בנושא שחמטאים. אתם מוזמנים לתרום לוויקיפדיה ולהרחיב אותו.
נמל התעופה הבין-לאומי רוברטס

נמל התעופה הבין-לאומי רוברטס (באנגלית: Roberts International Airport) הוא נמל תעופה הממוקם ב"רוברטספילד" (Robertsfield) במרחק של 53 קילומטר ממונרוביה, עיר הבירה של ליבריה. נמל התעופה נקרא על שמו של נשיא ליבריה הראשון ג'וזף ג'נקינס רוברטס. בשנת 1942 חתמה ליבריה על חוזה הגנה עם ארצות הברית. דבר אשר גרם לתנופת בנייה אסטרטגית. נמל התעופה "רוברטספילד" נבנה עם מסלול המראה ארוכים מספיק כדי שמפציצי B-47 יוכלו לנחות עליהם כדי לתדלק, דבר שהעניק לליבריה במשך שנים רבות את התואר "בעלת מסלול־ההמראה הארוך ביותר באפריקה". נמל התעופה שימש בעבר כגיבוי למסלול נחיתה במקרה חירום של מעבורות חלל של נאס"א (למקרה שנמל התעופה בגמביה לא זמין). אפריקה וורלד איירליינס (אנ') - טסה לאקרה. Med-View איירליינס (אנ')- חברת תעופה ניגרית - טסה לאקרה ופריטאון. KLM - טסה לאסמטרדם ולפריטאון. אריק אייר - אקרה, לאגוס. בראסלס איירליינס - חברת תעופה בלגית - טסה לבריסל, ופריטאון. קניה איירווייז - חברת תעופה קנייתית - טסה לאקרה, ולניירובי. אייר אייבורי קוסט (אנ')- חברת הדגל של חוף השנהב - טסה לאביג'אן. רויאל אייר מרוק - טסה לפריטאון ולקזבלנקה. אתר האינטרנט הרשמי של נמל התעופה הבין-לאומי רוברטס (בשפות מרובות) מדיה וקבצים בנושא נמל התעופה הבין-לאומי רוברטס בוויקישיתוף מידע על שדה התעופה באתר GlobalSecurity נמל התעופה הבין-לאומי רוברטס, ברשת החברתית פייסבוק אתרי נחיתת חירום של המעבורת The NASA Shuttle and Africa. Good Emergency Friends מיקל הודין, 19 בפברואר 2009
קוטילוזאוריה

קוטילוזאוריה (שם מדעי: Cotylosauria) היא קבוצת זוחלים קדומים שהתפתחו מדמויי זוחלים. צורתם דמתה ללטאה מגושמת ועבת גפיים. הם היו שוכני יבשה וביצות. הגדולים שבהם הגיעו לאורך של 3 מטרים. מהם הסתעפו בעלי שפיר עוברי המודרניים. ערך זה הוא קצרמר בנושא בעלי חיים. אתם מוזמנים לתרום לוויקיפדיה ולהרחיב אותו.
הבנק המרכזי של ליבריה

הבנק המכרזי של ליבריה (CBL) הוא הסמכות המוניטרית העליונה והבנק המרכזי של ליבריה. הנגיד הנוכחי שלו הוא J Mills Jones. משרדי הבנק ממוקמים במונרוביה, בירת ליבריה. לפני שנת 2000, "הבנק המרכזי של ליבריה" היה הבנק הלאומי של ליבריה. בשנת 1999 נוסד הבנק בעקבות חוק שהעביר בית המחוקקים הליברי, אך רק בשנת 2000 החל הבנק את פעילותו. הנגיד הראשון של הבנק היה אליאס סליבי (Elias Saleeby). דולר ליברי כלכלת ליבריה אתר האינטרנט הרשמי של הבנק המרכזי של ליבריה ערך זה הוא קצרמר בנושא בנקים ובנושא אפריקה. אתם מוזמנים לתרום לוויקיפדיה ולהרחיב אותו.
יוהאן הרמן באואר

יוהאן הרמן באואר (בגרמנית: Johann Hermann Bauer;‏ 30 ביוני 1861, פראג – 5 באפריל 1891, גוריציה), שחמטאי אוסטרי. באואר זכה בתואר אמן בשנת 1887. בשנת 1889 חלק מקום 5-7 בתחרות והתוצאה הטובה ביותר שלו הייתה בתחרות גראץ 1890 כאשר סיים במקום השני אחרי גיולה מקובץ ולפני אלוף העולם עמנואל לסקר וגאורג מרקו. בשנת 1891 כאשר שיחק בתחרות וינה התערערה בריאותו כאשר חלק את ההובלה בתחרות יחד עם אדולף אלבין. זמן קצר לאחר מכן מת ממחלת השחפת בגיל 29. בשנת 1891 באואר ניצח בדו-קרבות את ברנהרד פלייסיג 2-0, את אדולף אלבין 4-0 ואת גאורג מרקו 3-1. באואר זכור גם עקב משחקו מול עמנואל לסקר, כאשר אלוף העולם בשחמט, במשחק מבריק, הקריב צמד רצים וזכה במשחק בתחרות אמסטרדם 1889(באנגלית). יוהאן הרמן באואר, באתר צ'סגיימס (באנגלית) מידע על באואר יוהאן הרמן באואר באתר www.chessgames.com